# Arbeidspakker og prioriteringer – arkeologisk gjenstandsbase

## Bakgrunn

Referansegruppen for arkeologisk gjenstandsbase går i 2023 i gang med utviklingen av en ny arkeologimodul for gjenstandsmateriale i samarbeid med USIT. Eksisterende løsning er i bruk ved alle universitetsmuseene og ved NIKU, og omfatter brede brukergrupper innen samlingsforvaltning, feltarkeologi og konservering. De underliggende datasettene er omfattende, og omfatter i tillegg til gjenstandsdata også store mengder foto og dokumenter.

Utvikling av nye løsninger er derfor kompleks. Her er det vesentlig at samarbeids- og referansegruppe får på plass konkrete arbeidspakker og prioriteringer, basert på eksisterende kravspesifikasjoner.

En av utfordringene her er bl.a. hvordan eksisterende kravspesifikasjon fra 2019 kan tilpasses de teknologiske plattformene som er valgt. I tillegg, hvordan dette også må ses i sammenheng med hvilke arbeidsprosesser en har- eller må utvikle - for å få løst kjerneoppgaver innen nåværende samlingsforvaltning på ny plattform.

## Forslag

Det foreslås på denne bakgrunn at en definerer konkrete arbeidspakker basert på eksisterende dokumentasjon og kravspesifikasjoner, knyttet til følgende (foreslåtte) hovedområder:

* Søk og søkeresultat
* Grensesnitt (aksesjon, fellesopplysninger, objektregistrering, forvaltning, konservering, magasin)
* Eksport- og importfunksjoner
* Håndtering av mediefiler og annen dokumentasjon (DAMS)
* Rapportfunksjoner
* Hendelsesorientert registreringsprosess

Arbeidspakkene kan her danne grunnlag for prioriteringer og rekkefølge i utviklingsarbeidet, samt klarlegge behov for tilpasninger av eksisterende arbeidsprosesser og funksjoner. En bør også vurdere kostnader og faglige implikasjoner som en omlegging av eksisterende datamodell til en mer hendelsesorientert modell medfører. Forholdet mellom aksesjon, fellesopplysninger og objekter er her eksempel på relevante problemstillinger.

Arbeidet vil stille krav til strukturert innsats fra både samarbeids- og brukergruppe. Fordelen vil være at en mye tidligere kan forberede tilpasninger av registrerings- og arbeidsprosesser, samt bidra til en mere smidig implementering av ny løsning når denne foreligger. Museenes innsats vil da også kunne samordnes bedre med rekkefølgen på utviklingsarbeidet ved USIT.

17.01.2023

Torkel Johansen

NTNU Vitenskapsmuseet